Avaliku korra rikkumine  25.oktoobril kella 15.25 paiku tulistati seni kindlaks tegemata relvast Kohtla-Järvel Sõpruse tänaval  asuva õmblusfirma kabineti aknasse. Sündmuse asjaolud selgitamisel.    Röövimine  24.oktoobril kella 14.00 paiku röövis tundmatu isik vägivalda kasutades 53-aastaselt mehelt nahkjope. Kahju 2000 krooni.    Vargused  Ajavahemikul 21.-22.oktoober varastati Avinurme vallas asuva talu hoovist musta ja värvilist metalli. Kahju 3000 krooni.    23.oktoobril varastati Sompa alajaama territooriumilt 30 meetrit ajavõrku, 3 metallsahtlit ja 3 kaanega luuki. Kahju  5000 krooni.    24.oktoobri öösel on Narvas Malmi tänava trepikojast varastatud lapsevanker. Kahju 2000 krooni.    Ajavahemikul 24.-25.oktoobrini varastati Kohtla-Järvelt Outokumpu tänaval asuvast korterist valevõtme sobitamise teel arvuti, printer, elektriteekann, hõbe- ja kuldehteid. Kahju 7958 krooni.    Ajavahemikul 22.-25.oktoobrini on Auvere raudteejaama juurest varastatud 100 meetrit relsse. Kahju selgitamisel.    Ajavahemikul 23.-25.oktoobrini on Narva Haigla  ruumidest ukseluku lõhkumise teel varastatud elektritööriistad. Kahju selgitamisel.    Ööl vastu 25. oktoobrit varastati Jõhvis Narva maanteel asuvast tasulisest parklast treiler koos kaatriga. Mõlemad objektid leiti hiljem Narva maanteelt, kus tuvastati, et varastatud on kaatri mootor koos kaugjuhtimispuldiga. Kahju 85 103 krooni.    25.oktoobril varastati Kohtla-Järvelt Järveküla teelt rippluku lõhkumise teel keevitusaparaat ja muid esemeid. Kahju täpsustamisel.    25.oktoobril  kella 15.30 paiku võtsid kaks tundmatut isikut naisterahvalt käekoti, milles oli rahakott 83-krooniga ja pensionitunnistus. Kahju 335 krooni.    25. oktoobril kella 16.50 paiku varastas 41-aastane Olga Narvas Tallinna maanteel asuvast kauplusest toiduaineid.    Ajavahemikul 23.-25.oktoobrini on ukse lõhkumise teel tungitud sisse Rakveres Vase tänaval asuvasse tootmishoonesse ja varastatud punktkeevituse 6 elektroodi ning 40 kg metallist tootmisjäätmeid. Kahju 25 200 krooni.    Ajavahemikul 22.-25.oktoobrini on akna kaudu sisenetud Halaja vallas asuvasse korterisse ja varastud mobiiltelefoni toalaadija, pastapliiats ja kaks märkmikku. Kahju 689 krooni.    Ööl vastu 25.oktoobrit murti sisse Kadrina vallas Kadapiku külas asuvasse angaari ja varastati 200 liitrit taimekaitsemürki ja elektrikeevitusseade. Kahju 18 500 krooni.    Ärandatud sõidukid  Rakverest Karja tänavalt on 25.oktoobril ärandatud musta värvi sõiduauto Volkswagen Golf, reg. märk 556  ATD, väljalaskeaasta 1994.    Liiklusõnnetused  25. oktoobril kella 07.20 ajal toimus liiklusõnnetus Lääne-Viru maakonnas Sõmeru vallas Pärnu - Rakvere - Sõmeru mnt 182 km, kus sõiduauto VAZ-2107, mida juhtis Raido (s 1972), otsasõidu vältimiseks ees pidurdanud autole, pööras paremale ja sõitis otsa bussipeatuses seisnud valgustamata sõiduautole Opel Kadett, mille juht Margo (s 1977) toimetati vigastustega Rakvere haiglasse.  25. oktoobril tabati Ida Politseiprefektuuri  territooriumil 1 joobes juht ja 3 kiiruseületajat.    Kairit Prits  Ida PP avalike suhete büroo